open-index/open-wikipedia-markdown huggingface dataset:
Macintosh XL

El **Macintosh XL** l'è staa on personal computer de la Apple venduu dal 1985: A l'era in sostanza on Apple Lisa 2 cont on emulator del Macintosh dent ciamaa MacWorks XL.

## Caratteristich
El sistema el gh'aveva on floppy da 3,5" e 400 KB e on hard disk de 10 MB, estendibil cont alter 5 MB o 10 MB.

El doperava 'na CPU Motorola 68000 da 5 MHz e 512 KB de RAM. Per via del desvilupp strano, fondaa in sul Lisa, a l'era ciamaa Hackintosh, termen poeu doperaa per i PC Intel cont installaa abusivament Mac OS X.

## Vos correlaa
*Macintosh 512K
*Macintosh Plus
Jim Nabors

El **James Thurston** "**Jim**" **Nabors** (Sylacauga, 12 de giugn del 1930 - 30 november 2017) l'è staa on comegh e attor american.
Scapigliatura

La **Scapigliatura** (anca *Descaviadura* in lombard) a l'è stada on moviment letterari nassuu in l'Italia del Nord intorna ai agn 1860: La gh'ha avüu el sò epicenter a Milan per poeu trovà resonanza in tutt Regn d'Italia che l'era appena nassuu.

A l'era ispiraa a la Bohème franzesa, de che "scapigliatura" a l'è 'na traduzion libera. Contra del romanticism italian classich del Giovanni Berchet e del Lissander Manzon l'ha recuperaa el romanticism forestee e del naturism franzes, e l'ha anticipaa el verism e 'l decadentism.

## Riferiment
*Scapigliatura - Treccani

## Vos corelaa
* La Scapigliatura e il 6 febbraio
* Carlo Dossi
* Cletto Arrighi
Ciclo dei Vinti

El **Ciclo dei Vinti** a l'è staa 'n progett letterari del Giovanni Verga faa de cinch romanz, de che domà du scrivuu: I Malavoglia, Mastro-don Gesualdo, La duchessa di Leyra, l'Onorevole Scipioni e l'Uomo di Lusso.

L'obietiv a l'era de taccà insema cont on unich denominator comun, o ben la lotta de l'omm per el progress e la lussuria. Tucc i personagg, tra l'alter, i eren ligaa de 'n ligamm de familia.

In di agn 1900 in America l'Erskine Caldwell l'ha provaa a fà 'n progett arent, ossia el "Ciclo del Sud".
Civilization III

**Civilization III** a l'è staa on videogioeugh faa de la Firaxis Games in del 2001. A l'è staa el primm gioeugh de la serie desviluppaa del Soren Johnson e mìnga del Sid Meier.

## Meccanism
### Meravili
In del gioeugh a gh'è i grand meravili, che pòden vess faa su domà 'na voeulta in tutta la partida, e i meravili piscininn, che pòden vess faa su 'na voeulta per civiltà. Tucc i meravili dann on vantagg al giugador che i ha faa su e, tipicament, a tutt el mond per quej grand, a nivell militar, economich o social.

### Etnica
Ogni zittadin el gh'ha on *background etnich* che 'l cambia minga 'na voeulta conquistaa: Se per esempi la Russia la conquista 'na città di American i zittadin resten american, e domà i noeuv zittadin sarann russ. I zittadin forestee a hinn pussee fazil a la revoeulta e a l'infelicità, soratutt se la civiltà dominanta a l'è in guerra con la soa.
### Coltura
Ogni città la gh'ha 'na coltura, al principi bassa, ma che la se volza cont el sò desvilupp. La coltura la serviss a slargà i confin del Stat e a ciappà i città forestee per domini coltural. A l'è anca possibil vincc cont on Imperi assee accolturaa.
### Armaa
A l'è possibil unì trè unità per formà 'n armada, cont on leader vittorios o 'n accademia militara, che permett de taccà con pussee forza i nemis.
### Resors
A gh'è di resors che permetten de fà su di particolar edifizzi e unità. I resors a hinn:
*Cavall
*Ferr
*Salnitro
*Carbon
*Gomma
*Petroli
*Allumini
*Uranio
#### Ben de luss
A gh'è anca di ben de luss, che permetten de fà content on zittadin che l'è infelis. A hinn:
*Spezia
*Vin
*Avori
*Gemma
*Incens
*Pelliccia
*Seta
*Tinta
### Corruzion
A gh'è la possibilità che in di città la ghe sia la corruzion, a segonda de la distanza de la capital e de la forma de governo. Cont la Polizia, el Tribunal, el Palazz Proibii e i connession a la capital a l'è possibil sbassà la corruzion.

## Recojenza
El gioeugh, anca se l'è sortii cont on quaj bug che l'ha obligaa a fà 'na patch pocch dòpo, a l'è staa valutaa ben de la critica e de l'utenza.

## Vos correlaa
*Civilization II
*Civilization IV
Applesoft BASIC

L**'Applesoft BASIC** a l'è staa 'n lenguagg de programmazion faa de la Apple in su la bas del Microsoft BASIC in del 1977 per l'Apple II.

## Storia
A l'è staa desvilupaa in respoeusta ai utent che se lamentaven di limitazion de l'Integer BASIC, 'me la mancanza di numer in virgola mobil e la possibilità de trattà domà numer a 16 bit cont segn, limitazion palesement inadatta ai applicazion de offizi.

Vist che 'l Steve Wozniak a l'éra impegnaa in del lettor di dischett, a l'è staa scernuu el BASIC de la Microsoft, ciappaa in licenza per 8 agn per 21'000$.

## Caratteristegh
L'Applesoft el gh'aveva 'sti caratteristegh chi:
*La stringa a l'éra considerada 'me ogett indeperlee, minga comè array
*Gh'eren i array pluridimensionai
*Gestion de la grafica a volta resoluzion
*Fonzion de conversion in tra numer e stringh
*Fonzion definibij de l'utent

A differenza de l'Interger BASIC però el supportava no l'aritmetica modular.

## Riferiment
*Apple BASIC - Woz

## Vos correlaa
*Integer BASIC
Array

On **array** a l'è 'na struttura di dacc che la uniss di element, tendenzialment ma mìnga semper del midemm tipo, e ja rend disponibij cont on indes.

Tipicament per lavoràgh sora se doperen i cicli for e gh'è sia i array monodimensionai, ispiraa al vettor, sia di array pluridimensionai, ispiraa ai matris.

## Riferiment
*Array

## Vos corelaa
*Indirezion
*Bit array
Roeud

El **roeud** (anca **roit**) a l'è l'emission de aria in forma rumorosa de la bocca ma che, a differenza de la vos, la riva nò de la trachea ma la riva del stomegh, desviluppada a seguit de la digestion o del mangià de aria in l'ingestion.

El roeud a l'è vist assee differentement a segonda de la coltura: In l'occident a l'è retegnuu assee villan, inveci in l'orient a l'è vist mej e di voeult a l'è anca 'na forma de apprezzament.

## Vos correlaa
*Scorensgia
*Fiaa vaginal
Olivetti Auditronic 770

La **Olivetti Auditronic 770** a l'è stada 'na macchina contabil elettronica fada de l'Olivetti dal 1969.

El gh'aveva 'na memoria de 1 KB, cont di cassett esterni de 36 KB cont i programma, tipicament de contabilità. 

Bona de stampà 4 document insema, a l'era possibil comandàlla de lontan cont on terminal via telefon.

A l'è stada doperada anca de la NASA, dopo del bon resultaa cont la Programma 101.

## Riferiment
*Sistema contabile Auditronic 770 
*Il sistema Auditronic 770 presso la NASA 

## Vos correlaa
*Olivetti Auditronic 730
Sesaab

La **Sesaab** (acronem de **Società Editrice Santi Alessandro, Ambrogio, Bassiano**) l'è una cà editrix fondada ind el jugn 1988 a Bergem. L'è de proprietaa de la Diocesi de Bergem.

## Ativitaa editoriai
### Quotidian
* *[[L'Eco de Bergem|L'Eco di Bergamo]]*
* *[[La Provincia]]*
* *[[La Provincia di Lecco]]*
* *[[La Provincia di Sondrio]]*
* *[[La Provincia di Como]]*

### Setimanai
* *[[Il Cittadino di Monza e Brianza]]*, bisetimanal

### Mensili
* *[[Prealpi Bergamasche#Orobie (mensile)|Orobie]]*

## Oltre ativitaa
* Bergamo TV, television
* BergamoSat, television
* MonzaBrianzaTV, television
* Radio Alta, radio
* SPM (Società Pubblicità & Media), publicitaa
* OPQ, publicitaa
* Mediaon, svilup internet
* MOMA, socetaa de comunicazion 
* Litostampa
* Kauppa, e-commerce 
* Kendoo.it, crowdfunding iperlocal
Civilization IV: Warlords

**Civilization IV: Warlords** a l'è la prima espansion de Civilization IV sortida in del 2006.

## Giontaa
Warlords el gionta la possibilità per i civilità de deventà vassall de 'n altra civiltà: In temp de pas a l'è possibil per el vassaa cavàss de 'sto patt dopo de 10 turn, se inveci a l'è faa in guerra 'me capitolazion a l'è possibil fàll domà cont on'altra guerra.

A hinn giontaa anca i grand generai, ossia di unità che vegnen quand che gh'è on gran success militar e che dann di vantagg in quell settor. I civiltà, oltra che 'vègh di unità unich, ciappen anca di edifizzi unich.

## Noeuv civiltà
Warlords el gionta ses noeuv civiltà: I Cartagines, i Celt, i Corean, i Ottoman, i Vichingh e i Zulu. A hinn giontaa anca quatter leader noeuv per i civiltà che esisteven prima.

## Noeuv scenari
Warlords el gionta el scenari de la guerra del Peloponnes, quell de l'unificazion cinesa, Lissander Magn, l'espansion de Roma, i Vichingh, l'espansion de l'Orda Mongola, la conquista franco-inglesa de l'America del Nord e l'orda di Barbar.

## Vos corelaa
*Civilization IV
*Civilization IV: Beyond the Sword
Apple Lisa

L**'Apple Lisa** a l'è staa on personal computer faa de la Apple e venduu dal 1983 al 1985. Primm PC cont la GUI, l'ha però avuu pocch success per el sò cost de 10'000$, circa 24'000$ d'incoeu.

## Storia
El progett el scomincia in del 1978 e l'è deventaa, in su ispirazion di prodott de la Xerox, el primm computer grafich dedicaa a l'utenza professionala.

El Steve Jobs a l'è staa casciaa via, in del 1980, del progett, perchè retegnuu tropp separativ, e l'ha deciduu de andà in del progett Macintosh del Jef Raskin, che l'era no direttament derivaa del Lisa, 'me creden tanc, ma el gh'eva in comun domà l'ideja al principi.
### Origin del nomm
Offizialment el nomm el deriva de *Local Integrated System Architecture*, ma in realtà a l'è on acronim invers inventaa del Steve Jobs per ciamà el computer comé la soa fioeula illegittima Lisa Brennan-Jobs.

## Caratteristich
El Lisa a l'è retegnuu on computer assee avanzaa per la soa epoca, cont on processor Motorola 68000, 1 MB de RAM e dò floppy che ciappaven data finna ai 871 kB. El sistema, LisaOS, l'era dotaa de memoria virtuala e de multitasking cooperativ, che in del sistema di Mac riven domà agn dopo ma che de 'n altra banda han determinaa 'na certa lentezza del sistema.

## Version

In del 1984 sortiss, insemma al primm Macintosh, el Lisa 2, che 'l gh'aveva on floppy compatibil cont quell del Mac e l'era venduu in dò version: El Lisa 2/5, cont on disch Apple ProFile esterno de 5 MB e 'l Lisa 2/10, cont on disch interno de 10 MB. A l'era possibil 'n upgrade a gratis dal Lisa 1 al Lisa 2/5 per on quaj mes.

Per doperà el success commercial del Macintosh on Lisa 2 cont on emulator de Macintosh a l'era venduu 'me Macintosh XL.

## Resultaa
L'Apple Lisa a l'è retegnuu el falliment pussee important de la Apple. Per el sò volt cost de facc la pupart de l'utenza la andava in sui PC IBM, anca se tecnicament el Lisa a l'era pussee avanzaa.

Cont el rivà del Macintosh l'utenza l'ha trovaa no 'na superiorità in del doperà el Lisa inveci del Macintosh, e donca a l'è offizialment mort.

## Alter progett

## Vos correlaa
*Xerox Alto
*Macintosh
*Macintosh XL
Apple III

L**'Apple III** (trascritt 'me **Apple ///**) a l'è staa on personal computer faa de la Apple in tra el 1980 e 'l 1984. Faa 'me successor de l'Apple II, el gh'ha avuu di problema de surriscaldament che, anca se poeu reparaa, han menaa al falliment del prodott.

## Storia
L'Apple II a l'éra diventaa a la svelta el core business de l'azienda, ma la dirigenza, vist i limitazion del sistema, han voruu fà on noeuv prodott per vèss pront a 'n croll del vend del vegg Apple II. A l'è staa donca parpoeust l'Apple III, 'na version pussee performanta e adatta a l'offizi de l'Apple II.

## Caratteristich tecnegh
*Microprocessor: MOS 6502 a 2 MHz
*RAM: 128 KB
*Read Only Memory: 4 KB
*Memoria de massa: Floppy de 143 KB
*Espansion: 4 port de espansion, 2 port serial, 'na porta per disch e sortida esterna.

El sistema a l'éra progettaa per vèss compatibil intregament cont l'Apple II. Per precisa scerna del Steve Jobs el sistema l'éra senza i ventol per rinfrescà el sistema, de lu retegnuu tropp rumoros.

A l'éra dotaa anca de Real-time clock, però difettaa, e che dònca a l'è staa prima desattivaa e poeu sostituii.
### Variant
#### La prima revision
La prima version del computer a l'éra pocch testada e el gh'ha avuu on mugg di problema: Per esempi el surriscaldament l'ha menaa on poo de motherboard a brusàss, e anca l'orelogg el gh'ha avuu tancc problema.

La prima revision la resolveva la pupart di 'sti problema e la sbassava el cost del computer.
#### Apple III+

L'Apple III+ a l'è sortii in del 1983 per corregg anca i ultim problema a l'orelogg e cont on cost anmò pussee bass.

## Varda anca
*Apple SOS
*Apple Lisa
Principaa de Sperlinga

El **Principaa de Sperlinga**  (anca *Principaa de Sperlinga*) (*Principatu de Sperling* in munegasch, *Principauté de Sperlinga* in frances, *Principato di Sperlinga* in talian), cunussüü anca dumà cume Sperlinga, l'è stada una munarchia picinina de l'Europa, cunfinanta dumà cun la Sicilia e bagnada dal Mar Mediterrani, l'è staa on feud istituii in del 1597, e el ciappava dent la città de Sperlinga (in provincia de Enna, in Sicilia), cont la concession de una *licentia populandi privilegium aedificandi* de part del re Filip II de Spagna e de Sicilia.

## Riferiment
*Castello di Sperlinga 

## Vos correlaa
*Lombard de Sicilia
*Castell de Sperlinga
Bataia de Varna

La **bataia de Varna** l'è stait un fait bellig de la croxada de Varna. L'è staita combatida aprœv a la citaa de Varna ol 10 de november del 1444, in tra i forze croxade e Otomane.

## Ol contest
In seguet a l'espansion dei Otoman in dei Balcan, ol princep ungeres Jànos Hunyadi l'ha ciamad una croxada per descaçar-i vià dai territore europee. Anc se ol Papa l'ha dait ol so apoj, i ha respondid adoma ol Ladislav III Jagellon, Re de Polonia e Ungeria, e ol Vlad Tepes de Valaqia. Grazie a la flota veneziana qe, col blocar ol streit dei Dardanei, la tegniva lontan l'esercet de la part asiatega, i croxads era dree a vencer la guerra, tant qe ol sultan Murad II l'hera domandad un armistizi, in cambe de la cession d'un quai territore a Serbia e Ungeria, e l'impegn a miga tacar i regn cristian per dex agn. Ma l'hiva miga assee per i croxads qe i è indaits inants ind la guerra. Ma 'sta volta, grazie a i condizion atmosferige o a la corruzion d'un quai capitani, l'esercet oriental dei otoman al g'è rivad a passar a travers ol Bosfor, e i cristian i s'è trovads in inferioritaa numeriga.

## I forze in camp

Al comand del Ladislav i g'era circa  omegn, ol sultan inscambe al pudiva cuntar in su una armada qe l'è granda ol dope, circa  omegn.

## La bataia
I cristian i se sqiera intra ol lag Devna (a manzina) e i colline verso Varna (a dreita). I turc i met a manzina i trœpe asiatege, a dreita qelle europee, e ind el mez ol sultan coi janisser, protejids de dei pai gœss, conligads con dei cadene.

Ol prim assalt l'è dei turc, qe i conquista i colline tegnide da i cristian, ma i è descaçads del contratac del Hunyadi, qe al copa anc'pò ol comandant dei trœpe asiatege, Qaragia. Anc ind la banda manzina i cristian i è dree a vencer, e la bataia l'è in so favor, quand qe ol Ladislav, senza speitar i rinforz, con la so guardia polaca al carga contra i janisser per circar de copar ol sultan e meter fin subet a la guerra. Ma ol so cavall l'è colpid e lu, borlad in terra, l'è copads; la so testa l'è portada al sultan e metida sora un pal, per far-la veder ai cristian, qe i sa ritira e i lassa sul camp  morts (ma anc i turc i ha havud dei grande perdide).

## I conseguenze
La fraca de l'armada cristiana la segnerà la fin dei tentativ ocidentai de descaçar i turc de i Balcan. Costantinopel, bandonada dei latin, gnanc dex agn e la finirà in man ai Otoman.

## Bibliografia
*  Andrea Frediani, *La storia del mondo in 1001 battaglie*, Newton Compton Editori, ISBN 9788854181991, ISBN 9788854188037

## Riferiments
*  ''Bisanzio: La crociata di Varna (1443-1444)''
Liber e Inguai

**Liber e Inguai** (**Liberi e Uguali** in italian) a l'è 'na lianza politega taliana de sinìstra che la gh'ha dent Sinistra Italiana, Possibile e Moviment Democrategh e Progressista nassuda el 3 de dicember del 2017 e guidada del Pietro Grasso, President del Senad de la Republica ed ex procurator antimafia.

Ghe toeuven part anca i Verdi–Grüne–Vërc, ambientalista del Sudtirol, e Democrazia Autonomia, partii poplista de sinistra e utonomista del Luigi de Magistris.

## Storia
Giamò di elezion primari del Partii Democrategh del 2013 che han menaa a la vittoria el centrista Matteo Renzi l'ala de sinistra del partii l'è stada assee critica cont lu, el governo e la soa proposta de reforma de la Costituzion, scassada in d'on referendum anca cont i No de la sinistra del PD e di partii, 'me Sinistra Italiana, che eren andaa foeura prima.

A november 2017 i leader de Possibile, SI e MDP Giuseppe Civati, Nicola Frantoianni e Roberto Speranza s'hinn incontraa cont el Giuliano Pisapia, fondator del *Campo Progressista*, per fà 'na coalizion alternativa sia al PD, sia al Movimento 5 Stelle sia al center-destra. El Pisapia l'ha mollaa de li a pocch, ma i alter partii hinn restaa giontaa e hann fondaa *Liberi e Uguali*, cont a capp el Pietro Grasso per partecipà ai elezion politegh italian del 2018

In di regionaj lombard l'ha candidaa el sò consiliee Onorio Rosati, inveci in di elezion laziai l'ha supportaa el candidaa comun Nicola Zingaretti.

## Vos correlaa
*Partii Democrategh
Orao

L**'Orao** a l'è staa on home computer jugoslav doperaa in tra el 1985 e 'l 1991 soratutt in di scoeur de la Croazia e de la Voivodina.

## Caratteristich
*CPU: MOS Technology 6502 a 1 MHz
*ROM: 16 KB cont el BASIC
*RAM: 16-32 KB
*Tastadura: 64 botton QWERTZ
*Sortii: Sortida video, lettor di cassett, RS-232
*Audio: 1 canal cont cinch ottav

## Alter progett

## Vos correlaa
*Galeb
Flat tax

La **flat tax** a l'è el sistema di impost indova l'aliquota a l'è semper l'istessa, senza variazion per el reddit anca se, a bon cunt, a l'è possibil parlà de flat tax anca cont di detrazion o cont 'n imposta negativa. A l'è stada pensada in del 1956 del Milton Friedman.

## Stat cont la flat tax

## Riferiment
Apple IIGS

**Apple IIGS** a l'è stada la version de l'Apple II desviluppada per el settor grafich e sonor, de facc GS a hinn i sò abbreviazion.

Cont on pussee potent processor a 16 bit, a l'è staa mittuu in del 1986 e 'l dava 'na grafica pussee potenta de la pupart di computer de l'epoca, anca del Macintosh de la stessa Apple.

I primm 50'000 aveven la firma del Steve Wozniak in sul case.

## Caratteristich
*CPU: WDC 65C816 a 2,8 MHz
*RAM: Da 256 KB a 8 MB
*ROM: 128/256 KB
*Espansion: 7 port de espansion, 1 porta per la memoria, 2 port RS-422, porta RGB, 2 port Apple Desktop Bus, sortida video composit, 2 dischett e porta AppleTalk
### Memoria
In teoria el processor a l'éra bon de indirizzà 16 MB de RAM, ma la Apple l'ha scernuu 'me massim 8 MB. A l'éra possibil cont di patch volzà el massim, per esempi gh'eren di espansion de 12 MB.

### Grafica e audio

La grafica offerta a l'éra de qualità per el period, cont different modalità a segonda de l'applicazion: A l'éra anca possibil spartì el monitor per fà di menù a resoluzion different. El supportava 4096 color.

L'audio, compatibil MIDI, el supportava 15 vos. 'Sto compart l'ha menaa a 'na denonzia de la Apple Corps, società de musega, che l'ha accettaa poeu 'n accord privaa.

### Sistema operativ

Per doperà al mej i noeuv fonzion el ProDOS a l'è staa modifegaa fiss: In principi, per fà no sortì el computer in retard, a hinn staa modifegaa domà di aspett 'me la grandezza di disch. A l'éra nanca a 16 bit, 'l intercettava domà i ciamaa a 16 bit per voltàj in lenguagg 8 bit. La gh'era anca 'na primitiva GUI.

In del 1987 El sortiss l'Apple II Desktop, ambient desktop arent a quell del Mac crompaa de 'na ditta franzesa. A la fin de l'ann el nass el Finder.

L'ann dopo el nass el GS/OS, intregament a 16 bit e cont ona interfaccia grafica. In del 1992 a l'è mittuu l'HFS, file system doperaa a longh de la Apple.

## Recojenza
Desviluppaa per contrastà l'Amiga 1000 e l'Atari ST l'éra venduu a 999$. Al principi el gh'ha avuu di resultaa bon, e l'ha anca superaa el Macintosh, però hinn borlaa pocch dòpo, e han daa a l'Apple II GS la fama de computer de scars success, anca perchè l'Amiga el costava la metà.

## Vos correlaa
*Amiga
*Apple II
*GS/OS
Galeb

El **Galeb** a l'è staa on home computer jugoslav, venduu in circa 250 esemplar dal 1981 al 1984, dopo de la sostituzion cont el modell Orao.

El doperava la CPU MOS 6502 e l'éra ispiraa al computer ingles Compukit UK101. L'è staa disegnaa del Miroslav Kocijan e 'l costava men di computer concorrent.

## Caratteristich
*CPU: MOS Technology 6502
*ROM: 16 KB con BASIC e monitor
*RAM: 9-64 KB
*Tastadura: 57 botton QWERTZ
*Input-output: Video composit, interfaccia DIN per cassett e RS-232

## Alter progett

## Vos correlaa
*Orao
*Ivel Ultra
Apple Pippin

L**'Apple Pippin** a l'è stada 'na console desviluppada de la Apple e progettada de la Bandai. A l'è retegnuda vun di falliment important de la Apple e l'è stada mittuda, de PCWorld.com, in la lista di 25 prodott informatich pussee brutt de semper. L'è restada in produzion in tra el 1996 e 'l 1998.

A l'era in sostanza on Macintosh progettaa in manera de vess doperaa per giugà: se de 'na man a l'era on computer complett de l'alter a l'era no bon de compet cont i noeuv console che supportaven la grafica 3D, e donca el gh'ha avuu no success: De facc a hinn staa faa 100'000 console e n'hinn staa venduu 42'000.

## Riferiment
*Pippin: quando Apple fece flop con la sua prima (e unica) console

## Alter progett

## Vos correlaa
*Playdia
*Apple Lisa
*Piattaforma Pippin
Prodroga farmaceutega

Una **prodroga**, o *profarmeg*, l'è una droga farmaceutega o on oltra tipolojia de compost qimeg qe, despœs de hvir-l sonministrad, l'è bio-strasformad (çoè trasformad ind on olter compost qimeg dai enzima del organism) ind on compost qe el g'haa ona quai ativitaa farmacolojega. 
Inscambi de sonministrar diretament on prencepe ativ ind la so forma farmacolojegament ativa, el pœl vesser interessant doprar on profarmeg, presempe per miliorar la manera ind la qe la sostanza la ven asorbida, distribuida, biotrasformada o escretada (ADME). De spess, i profarmeg i è disegnads per aomentar la biodisponibilità del prencepe ativ, quand qe l'è asorbit poc dal trat gastro-intestinal.
An'mo, on profarmeg el pœl vesser doprad per far senza qe el danegies celule o tessuds qe i è miga malads, de manera qe el sapes ativad domà quand qe el riva a levell del orgen malad; qesta stratejia de faits la se dopera de spess cond farmeg toseg fes, 'me presempe i qemioterapeg.

### Esempe
La sonministrazion de prodroge l'è util fes quand qe se vœl rivar a distrets del organism qe se fa fadiga a rivar, 'me presempe el cervell, qe l'è protejid de la barrera ematoencefalega; la plœpart de le sostanze le ge riva miga a superar 'sta barrera, 'me ind el cas de la dopamina, qe la ven doprada come tratament per el Morb del Parkinson. La dopamina donca la ven sonministrada in forma de L-DOPA, sostanza qe la g'ha ona forma plussee vexina ai aminoacids, e donca la passa la barrera ematoencefaloga grazia ai trasportador dei aminoacids, e pò ind el cervell la ven trasformada in dopamina, qe l'è la sostanza ativa, grazie a dei enzima de bio-strasformazion qe i se ciama decarbossilasis dei L-amino acids aromateg.
Apple IIe

L**'Apple IIe** a l'è staa el terz modell del personal computer Apple II. La e la índica "enhanced", cioè "miôraa", perchè tanc robb che prima eren venduu domà 'me giont o miorij a hinn staa mittuu fin de subit. A l'è sortii in del 1983.

A l'è staa progettaa dopo del falliment de l'Apple III che l'era faa, in teoria, per superà l'Apple II ma che l'è fallii, e donca per dà de noeuv spinta a la familia Apple II

## Caratteristich
L'Apple II el giontava on set ASCII complett e 'na modifega del botton de reset per mettél in d'ona posizion pussee segura, e l'era possibil doperà el test a 80 colonn  cont on'apposita scheda de espansion.

El computer l'ha goduu de la reduzion di cost de l'elettronica e de la miniaturizzazion: Da 120 chip a l'è passaa a 31.

### Specifich
*CPU: 6502 o 65C02 a 1 MHz
*RAM: 64 K - 1 MB
*ROM: 16 KB

## Upgrade

Quand che l'è sortii l'Apple IIGS a l'è staa faa possibil de fà 'n upgrade cont ona scheda per trasformà on IIe in d'on IIGS, per 500$.

A bon cunt a l'è staa on poo problematich, perchè on poo de sched a 16 bit eren tropp gross per el case e la tastadura a l'éra no efficenta 'me quèlla Apple Desktop Bus.

## Vos correlaa
*Apple IIGS
*Apple II Plus
10NES

El **10NES** a l'è staa el sistema de protezion anticopia del NES faa per evità che in su la console podessen girà software minga autorizzaa de la Nintendo o faa per on'oltra area geografica.

## Storia
El Famicom del 1983 per el mercaa giappones a l'era senza nissun blocch: Gh'eren donca sia di gioeugh de la Nintendo. sia di gioeugh di alter produttor, sia con sia senza licenza. Però, cont la sortida in del 1985 in sul mercaa american la Nintendo la voreva evità la situazion de l'Atari 2600, pien de gioeugh de scarsa qualità che han menaa a la crisi del 1983: A l'è staa donca necessari on sistema de blocch per permett a la Nintendo de controllà i gioeugh.

De facc on produttor el mandava a la Nintendo el gioeugh, lor el metteven in d'ona cartoccia protegiuda e 'l revendeven al produttor. I limit eren de 5 gioeugh l'ann, e on gioeugh el podeva minga sortì per di alter piattaform prima de 2 agn.

El sistema a l'era dividuu in area NTCS e PAL-A (Regn Unii, Italia e Australia) e PAL-B per el rest d'Europa.

## Fonzionament
El sistema a l'era faa de du microprocessor a 4 bit: Vun in su la console master e vun in su la cartoccia slave: Quand che ona cartoccia a l'è inserida i su chip comunichen, in manera cifrada, e se l'autenticazion la gh'è no (se, per esempi, el gioeugh l'è minga valid o l'è per on'oltra area geografica) el resetta la console 1 voeulta al segond.

## Hacking
Ona quaj società l'ha provaa a violà el sistema per crompà no la licenza o per publegà pussee gioeugh de quej che la voreva la Nintendo. On quaj sistema el mandava 'na tension negativa per bloccà el chip, on quaj alter el domandava de mett 'na cartoccia originala per doperà el sò chip in d'on adattator.

La Tengen, sussidiaria de Atari, l'ha faa proppi on clon del chip, forsi anca cont di progett ciappaa de manera fraudolenta de l'offizi brevett, cont ona falsa causa. 'Sto chip l'ha menaa anca a 'na causa legala in tra Tengen e Nintendo: A la fin Nintendo l'ha vinciuu in su la part de la comunicazion in tra console e chip ma minga in sul rest, donca Tengen l'ha poduu doperà i sò chip ma Nintendo l'ha poduu giornà el sistema per blocàll.

Dopo del 2000 a l'è staa descovert che l'era assee tajà vun di pieditt del chip per disabilità la protezion in tra i varij PAL e in tra NTSC e PAL.

## Riferiment
*How Nintendo’s 10NES Chip Saved Console Gaming From Itself 

## Vos corelaa
*Atari Games Corp. v. Nintendo of America Inc.
Civilization IV: Beyond the Sword

**Civilization IV: Beyond the Sword** a l'è la segonda e ultima espansion de Civilization IV. Comè da nomm, che in ingles el voeur dì "oltra de la spada", la gionta di element pussee per rivà a la vittoria che hinn no ligaa a la guerra. A hinn giontaa anca 10 noeuv civiltà e 16 leader.

## Giont
### Corporazion
BTS el gionta i corporazion, ossia di sociazion economich che se spanteghen 'me i religion e dann di benefit economich e di resors. Per fàj su a l'è necessari doperà on grand personagg, e se pòden bloccà cont el Mercantilism (domà quej forestee) o cont la Proprietà Statala (tucc).

### Spionagg
El spionagg, element important di alter Civilization, a l'è staa giontaa in questa edizion. El spionagg a l'è sia automatich, cont di pontegg che poeu menen a di vantagg o a man cont di spij che se manden in territori forestee.

Cont ona Granda Spia se pò fà su el Scotland Yard.

### Event random
A hinn giontaa i event random che fann guadagnà o perd danee ai giugador, destrughen element o dann di mission de fà.

### Avvio avanzaa
A l'è possibil fà partì 'na partida pussee innanz in del temp e crompà poeu i città e i unità.

### Vittoria spaziala
Per vincc cont el spazi a l'è necessari rivà ad Alpha Centauri, no domà partì. A l'è donca possibil fà di navett che sgoren pussee a la svelta de quej avversari.

### Palazz apostolich
Per l'epoca antiga el Palazz Apostolich el sostituiss l'ONU per quej che partegnen a 'na determinada religion.

### Design
I palazz e i unità i gh'ha on disegn different de region a region.

## Mod
El gioeugh el sortiss cont 11 scenari, tucc valutaa ben foeura che per Final Frontier, mod spaziala. El gh'ha avuu reguard special la mod de la comunità Rhye's and Fall of Civilization, che la vedeva proppi i civiltà partì de la soa nassita real. A bon cunt la bona moddabilità del gioeugh l'ha menaa ad on mugg de mod desviluppaa.

## Vos correlaa
*Civilization IV
*Rhye's and Fall of Civilization
Family BASIC

El **Family BASIC** a l'è staa el BASIC che 'l se podeva doperà in sul Famicom, version giapponesa del NES, e che l'era venduu insemma a 'na tastadura e 'l gh'aveva besogn de on registrator di cassett per salvà i programma scritt de l'utent, el Famicom Data Recorder. A l'era però incompatibil cont el Family Computer Disk System, che 'l occupava la RAM dedicada al BASIC.

## Riferiment
*Famicom Family Basic
Monero

El **Monero** (XMR) a l'è 'na criptomoneda nassuda in del 2014 e focalizzada in su la privacy e in su la scalabilità. In princìpi la se ciamava BitMonero, ma poeu l'ha cambiaa nomm in Monero, cioè Moneda in Esperanto.

A differenza de tanc alter criptomoned l'è no fondaa in sul Bitcoin ma in sul protocoll CryptoNote.

## Ligamm de foeura
*Sit offizial
Wii

El **Wii** a l'è 'na console de la Nintendo presentada in del 2005 e venduda dal 2006. A l'è stada la console pussee venduda de la Nintendo e vuna di pussee venduu in la storia.

La console la pò lengg i Nintendo Optical Disc sò e del GameCube.

## Caratteristich
### Canai Wii
I Canai Wii a hinn di servizzi cont di fonzion giontiv respett ai videogioeugh, per esempi i news, el meteo, di mini-gioeugh o di possibilità de doperà on quaj element di gioeugh senza el DVD. Anca i Mii a hinn gestii cont on canal, e se pòden giontà cont el WiiWare.
#### Virtual Console

Virtual Console el permètt de descaregà di gioeugh iconich di piattaform de retrogaming ad on prezzi de 'n quaj Euro: A gh'è gioeugh del NES, del SNES, del Neo Geo, del Nintendo 64, del Sega Mega Drive, del Sega Master System e del Commodore 64. I gioeugh a hinn no modifegaa, foeura che per la traduzion in ingles di gioeugh sortii domà in giappones.

### Periférich de contròll

La periferica pussee importanta a l'è el Wii Remote, on telecomand a mano libera che cont on giroscopi e 'n accelerometer el rileva la soa posizion spaziala. A l'è possibil fàll pussee precis cont el Wii Motion Plus. I signai a hinn relevaa cont ona barra a infraross.

Per i gioeugh che domanden dò man a l'è doperaa on Nunchuk, anca lu cont di sensor. El Wii Remote el pò andà cont di guss, per esempi, a forma de volant de macchina per Mario Kart Wii o de pistola. A l'è possibil doperà anca on *Classic Controller*, senza giroscopi, per i gioeugh classich o per i gioeugh del Virtual Console.

Per i gioeugh che han de bisogn de rilevà el moviment di pee a gh'è la Wii Balance Board, nassuda per Wii Fit, che la rileva el pes e 'l baricenter.

### Retrocompatibilità
El Wii a l'è retrocompatibil cont el GameCube a nivell nativ, e 'l gh'ha besogn di sò sched de memoria e controller per fonzionà e 'l gh'ha dent 4 access controller e 2 per sched de memoria. El supporta no, però, i espansion sotta del GameCube 'me el Game Boy Player. 

Cont di version modifegaa, però, a l'è possibel doperà di àlter controller e di sched de memoria virtuai.

## Gioeugh
Gioeugh che gh'han avuu success per el Wii a hinn staa:
*Wii Sports
*Wii Fit
*Wii Fit Plus
*Mario Power Tennis
*Mario Party 8
*Wii Sports Resort
*Mario Kart Wii

La Nintendo l'ha desviluppaa la Serie Wii, ciovè di gioeugh che doperen proppi tant di caratteristegh di noeuv controller e permetten de imparà a doperàll. 'Sti gioeugh a hinn:
*Wii Sports
*Wii Play
*Wii Fit
*Wii Scacch
*Wii Music
*Wii Sports Resort
*Wii Fit Plus
*Wii Party
*Wii Play: Motion

## Ligamm de foeura
*Sitt offizial

## Vos corelaa
*Wii Mini
*Wii U
*GameCube
*Nintendo DS
Cartoccia (informatega)

La **cartoccia** (in ingles **cartridge**) a l'è 'na memoria che la se pò mett e cavà de 'n sistema che 'l consist in d'ona scheda elettronica che la se connett al sistema cont on connettor. A l'è tipicament doperada 'me memoria de massa, anca se di voeult la fonziona 'me memoria RAM.

La gh'ha avuu fort success in di primm console di videogioeugh, e l'ha tegnuu 'sto roeul finna a la nassita del support ottich e anca in di primm home computer, anca se l'era pussee doperaa el lettor di cassett magnetich. Incoeu resten in di console portatil 'me el Nintendo 3DS, la PlayStation Vita e 'l Nintendo Switch.

## Diffusion
El sistema a l'era in principi doperaa in sui console di agn '70, e l'è staa poeu confermaa in di console di agn '80 e '90 e cont i home computer di agn '80. Per i console, i pussee famos a hinn el NES e l'Atari 2600, el gh'ha avuu success finna ai agn '90, e cont i console portatil finna al di d'incoeu. Inveci per i console fiss la cartoccia a l'è stada poeu bandonada perchè tropp piscininna per i noeuv gioeugh. A bon cunt però i cà c'han tegnuu finna a l'ultim i cartocc, 'me la Nintendo che i ha bandonaa domà in del 2001 cont el GameCube, gh'han avuu di vantagg in la reduzion de la pirateria.

I computer, inveci, han bandonaa i cartocc cont la fin de l'era a 8 bit e, di voeult, a 16 bit. Tucc i PC pussee famos, 'me el Commodore 64, el IBM PCjr, el Texas Instruments TI-99/4A, el Commodore 16, la familia Atari a 8 bit, el Sinclair ZX Spectrum e 'l Sinclair ZX80 e ZX81 gh'even el lettor di cartocc, anca se el dispositiv de elezion a l'era el lettor di cassett magnetich o, soratutt in America, el dischett.

## Vantagg e svantagg
I vantagg principai de la cartoccia a hinn ligaa a la resistenza, pussee volta de quella de 'n disch ottich, e a la possibilità de doperàlla 'me memoria primària e indirizzàlla direttament, senza cobbiàlla in RAM.

Cont el cress de la dimension di videogioeugh a l'è però deventaa impossibil fà di cartocc a cost accettabil, e l'è staa preferii el disch ottich, e l'è stada preferida la capacità a la velocità. Per esempi, on CD el contegn pussee de 600 MB de dacc, la cartoccia classega pussee granda de la Nintendo 64 MB.

## Giont ai sistema
I cartocc podeven giontà anca di fonzionalità ai sistema: Despess eren dotaa de 'na soa RAM o di sò chip per l'audio o per salvà i informazion del gioeugh, cont ona batteria tampon, o per avègh l'ora, tipich di gioeugh basaa in sul temp.

El primm gioeugh cont ona cartoccia inscì a l'éra The Legend of Zelda per NES, cont batteria tampon e RAM per el salvatagg.

A l'éra anca possibel doperà di tecnegh de bank switching per avègh pussee spazzi de quell indicizzabel cont di circuit che fann vidè al sistema 'n banch de memoria a la volta.

## Alter progett

## Vos corelaa
*Nintendo Game Card
*Game Pak
Game Boy

El **Game Boy** a l'è 'na console portatil de la Nintendo venduda dal 1989 e desviluppada del Nintendo Research & Development 1, ossia la squadra pussee antiga de l'azienda giapponesa. El gh'ha avuu gran success cont el gioeugh Tetris e l'è stada vuna di console pussee longev de semper, vist che l'è stada tirada via del vend in del 2003, 14 agn dopo de la pubblicazion.

## Caratteristich

*CPU: Sharp LR35902 a 8 bit cont clock a 4,19 MHz
*RAM: 8 KB
*VRAM: 8 KB
*Son: 4 canai stereo: Altoparlant domà mono, scuffi stereo
*Display: LCD 160 pixel × 144 pixel a 4 gradi de gris
*Alimentazion: 4 batterij AA per circa 36 or
### Cartocc

I gioeugh del Game Boy a hinn salvaa in su Cartoccia ROM de circa 6 centimeter. Pòden vèss dotaa de batteria tampon per tegnì i salvatagg del gioeugh.

A hinn mittuu dent de 'na fessura e l'è bloccada del botton de accension. Se l'è tòlta via de facc el Game Boy el se blocca e se pò s'ceppà el salvatagg.

## Vendit e concorrenza

El Game Boy e 'l Game Boy Color han venduu, insemma, 118,69 milion de unità: 32,47 milion in Giappon, 44,06 milion in America, e 42,16 in del rest del mond. In la confezion a gh'era el Tetris e 'l cavett per el multigiugador.

La concorrenza l'ha presentaa di console: Atari Lynx che anca, se in teoria pussee bona, el gh'ha avuu no success per el pes eccessiv e per la scarsa durada di batterij e la Game Gear de la SEGA che l'éra compatibil cont el Master System e dònca el gh'ha avuu pussee success, anca grazia a 'na bona campagna de reclamm.
### Accessori
Gh'eren anca di accessori per el Game Boy:
*Game Boy Battery Pack: Alimentator portatil recaricabil
*Game Boy Camera: Fotocamera bona de fotografà in bianch/negher.
*Game Boy Printer: Stampanta tèrmica per i foto de la Game Boy Camera e per i gioeugh che la supporten.

## Riferiment
*Sitt offizial Nintendo

## Alter progett

## Vos corelaa
*Serie Game Boy
*Game & Watch
*Game Boy Pocket
*Game Boy Color
*Game Boy Advance
Apartheid

L**'Apartheid** a l'è staa el regimm de segregazion razziala vigent in Sudafrica dal segond dopoguera al 1994 e in Namibia finna al 1990, ann de la fin de l'amministrazion sudafricana.

A l'è staa deciaraa 'me crimin internazional di Nazion Unii in del 1973 cont ona resoluzion deventada effettiva in del 1976.

## Alter progett

## Vos corelaa
*Bantustan
*Commission per la Verità e la Reconciliazion
*Nelson Mandela
*Partii Nazional (Sudafrica)
*Razzism scientifich
*Stephen Biko
Droga farmaceutega

Cond el nom **droga farmaceutega**, anca diit *farmeg*, se vœl intender ona sostanza o associazion de sostanze qe: 
*La g'habes proprietaa curative o profilatege per le malatie del om o de on anemal;
*La pœdes vesser doprada ins vergun o sonministrada a vergun per el fin de ristabilir, correjer o modifegar funzion fisiolojege, cond l'esercitar ona azion farmacolojega, inmunolojega o metabolega, o an'mo de stabilesser ona diagnosis medega.
La sienza qe la ge studia adree a la formolazion de le medexine l'è la tecnolojia farmaceutega, inscambe qella qe la ge studia adree a l'usaj terapeuteg de le medexine, e donca al so prencepe ativ, l'è la farmacolojia.

## Lej italiana
Per la lej italiana, l'è considerad medexina ogne sostanza o associazion de sostanze qe la ven presentada con proprietaa de curar o de prevegner le malatie; ogne medexina la g'ha de segurar tre condizion imprescindiboi, qe i è *qualità*, *segureza* ed *eficacia*.
La lej la ciama *medexine* anca tœts qei prodots qe i g'ha miga capacità de curar le persone o i anemai,  ma qe i ven presentads incé, perqè de qesta manera i g'ha anca lor de vesser segur e de qualitaa 'me i fœdess medexine.

## Diferenza intra droga e medexina
De spess i se dopera 'me sinonem le parolle *droga farmaceutega* e *medexina*, ma i è do robe diferente; de faits, 'me s'è jamò diit, la droga farmaceutega l'è domà la sostanza responsabila del ativitaa de la medexina, çoè el *prencepe ativ*. La medexina l'è inscambe tœt l'insema de sostanze qe le ven sonministrade, donca miga domà l'ativ, ma anca i ecipients, i colorants, i conservants, etc.
Presempe, el paracetamol l'è ona droga, e le suposte de paracetamol i è ona medexina.
Game Boy Printer

La **Game Boy Printer** a l'è 'na stampanta tèrmica per el Game Boy e che la fonziona in su tucc i sò evoluzion, foeura che in sul Game Boy Micro. A l'è venduda dal 1998 insemma a la Game Boy Camera e l'è fàda pu dal 2003. L'è alimentada de 6 batterij AA.

## Vos correlaa
*Stampanta tèrmica
*Game Boy
*Game Boy Camera
Super Nintendo Entertainment System

El **Super Nintendo Entertainment System** a l'è 'na console di videogioeugh de la Nintendo a 16 bit venduda dal 1990 al 2003 e l'ha guarnaa part del sò success anca in l'epoca di console a 32 bit grazia al mercaa di appasionaa. Gh'hann avuu particolar success in Ocident Street Fighter II: The World Warrior e in tutt el mond Super Mario World.

## Storia
El NES a l'era 'na console de grand success, ma a fin agn '80, cont el nass di primm console a 16 bit 'me el TurboGrafx-16 e 'l Sega Mega Drive l'ha scominciaa a perd mercaa, e donca Nintendo l'ha desviluppaa la soa console a 16 bit. El gh'ha avuu, anca grazia al gioeugh Super Mario World, grand success prima in Giappon e poeu in tutt el mond.

In USA ed Europa, però, la gh'ha de rencorr el success de la SEGA, che riess però a superà cont ona importanta campagna pubblicitaria.

### La collaborazion cont la Sony
La Sony a l'era stada ciamada in del 1988 per fà on lettor CD per la noeuva console de la Nintendo, mai tropp interessada a desviluppà periferich e lettor ottich. El primm tentativ el va mal, Nintendo la proeuva poeu cont la Philips ma la va anca mal inscì.

Riessen poeu a fà la "Play Station", progett che però l'è staa scancellaa de la Nintendo pocch prima del sortì de la console. La Sony, delusa del partner commercial, l'ha trasformaa quel progett in d'ona console soa, la PlayStation, sortida in del 1994.

## Caratteristich

*CPU: Ricoh 5A22 a 16 bit con clock de 21 MHz
*GPU cont gestion di sprite e 256 color in contemporanea
*RAM: 64 KB
*VRAM: 64 KB

### Cartocc

La cartoccia del SNES la pò vèss, vist che 'l NES indirizza al massim, 128 Mb, cioè 16 MB, de 117,75 Mb. Tipicament ona part a l'éra reservada per la RAM cont batteria tampon per i salvatagg.

I cartocc eren dotaa anca de  blocch regional: I cartocc europee e  giappones gh'even on design different e incompatibil cont el standard american.

A nivell digital i gioeugh PAL per l'Europa gh'even on chip per fonzionà no in sui console american o giappones: L'éra dònca ottegnuu on blocch sia fisich che elettronich.

Tra l'alter, anca se on gioeugh el fuss staa avviaa in su 'n standard different l'avaria soffert de la differenza de framerate in tra i du standard.

### Periferich
La periferica pussee importanta a l'è el controller, compagn de quell del NES ma che 'l gionta anca i botton X e Y. El gh'era anca, per on quaj titol, el Super NES Mouse. Assee innovativa anca la BatterUP, ona mazza de baseball digitala.

A l'era possibil giugà ai gioeugh del Game Boy cont la cartoccia speciala Super Game Boy. Gh'era anca el modem Satellaview che 'l permetteva de descaregà gioeugh e contegnuu.

### Case



## Riferiment
*Computing History

## Vos corelaa
*Super NES CD-ROM
*PlayStation
*NES
*SuperFX
Jacqueline Bisset

**Jacqueline Bisset** (nassüda el 13 de setember dal 1944 a Weybridge, Surrey) l'è un'attris inglèsa.
Game Boy Camera

La **Game Boy Camera** a l'è 'na fotocamera per el Game Boy e i successor, foeura che per el Game Boy Micro, sortida in del 1998. A l'éra disponibil bloeua, verda, rossa, gialda e in Giappon vioeura.

## Vos correlaa
*Game Boy Printer
Apple II Plus

L**'Apple II Plus**, stilizzaa in *Apple ][+*, a l'è stada la prima evoluzion de l'Apple II, venduu dal 1979 al 1982 per $1195.

## Caratteristich
El sistema a l'éra venduu cont 16, 32 o 48 KB de RAM, espandibil a 64 KB cont la Language Card. El processor 6502 el supportava domà 64 KB de indirizzament, e 12 eren daa a la ROM e 4 a l'I/O, dònca l'éra doperaa el bank switching per fàll. La scheda la permetteva anca de scambià in tra el nativ Applesoft BASIC e 'l primitiv Integer BASIC e la serviva anca per el LOGO, l'Apple Pascal e 'l FORTRAN 77.

El sistema l'éra anmò mia bon de doperà i letter minuscol e l'è staa l'ultim PC Apple cont el botton "Repeat", poeu sostituii di fresc normai.

## Variant
### Europlus e J-Plus
Dòpo del success american de l'Apple II a l'è staa deciduu de vendèl anca in Europa e Giappon.

La version europea la supportava i voltagg locai e 'l PAL monocromatich, per el color l'éra necessaria ona scheda de espansion. La tastadura a l'éra però americana, senza i caratter speciai di lengov europee.

La version giapponesa, senza gran success, la metteva i katakana in di sò caratter.

### Clon

L'ITT 2020 a l'è staa el primm clon Apple autorizzaa, e l'éra destinaa al mercaa europee, con pien suppòrt al PAL a color.

Anca la Bell & Howell l'ha poduu vend di clon, senza possibilità de vèss vért fazilment e cont pussee capacità audio. A l'éra in d'on particolàr case negher, unich per on computer autorizzaa Apple finna al Macintosh TV del 1993.

## Vos correlaa
*Applesoft BASIC
*Microprofessor II
*Lemon II
Lemon II

El **Lemon II** a l'è on clon de l'Apple II Plus europee faa in Italia e prodott di aziend Selcom, Jen, Belton e Lemon Italia in su la bas de 'na scheda mader de la Selcom, clon de la scheda de l'Apple II Europlus.

## Caratteristich
El Lemon a l'era in sostanza on Apple II Europlus cont i EPROM inscambi di ROM, che costaven men de fà in ca. Tucc i riferiment a la Apple a hinn staa cavaa via e sosituii cont on alter frutt a cinch letter, ossia "Lemon".

A l'era donca 'na cobbia al 100% compatibil cont l'original, e l'ha determinaa el sò success commercial.

## Variant
El Lemon a l'è staa presentaa in pussee variant: Se la scheda a l'era la midemma cambiava el case, di voeult faa in plastica di voeult in alluminio. Di version pussee innanz in del temp, dopo del success commercial, doperaven di ROM.

A gh'è staa anca on Lemon portatil importaa de l'Orient.

## Riferiment
*Lemon II
*I computer Lemon
Castell de Amorosa

El **Castell de Amorosa** (*Castello di Amorosa* in italian) l'è un castell cond una vigna vexin a Calistoga, California. L'è stait dervid al publeg per la prima volta ind el avril 2007. Ol castell l'è 'l projet personal del brugnon de quarta jenerazion, Dario Sattui, proprietare de la V. Sattui Winery, ciamada insé in onor del so bisnono (emigrad da l'Italia) qe l'hiva fondad una azienda de vin a San Francisco ind el 1885.

## Riferiments


## Ligam de fora
*Sit ofiçal
Game Boy Advance SP

El **Game Boy Advance SP** a l'è stada 'na riedizion del Game Boy Advance a dò sezion che se podeven sarà, comè i cellular de l'epoca.

El giontava 'na retroilluminazion facoltativa e 'na pila al litio, che la dava 18 or de autonomia senza retroilluminazion e 10 cont.

A l'éra bon de legg tucc i gioeugh per Game Boy, Game Boy Color e Game Boy Advance. A hinn staa faa di gioeugh appòsta per el GBA SP che doperaven la soa comunicazion Wireless.

## Vos correlaa
*Game Boy Micro
Macintosh TV

El **Macintosh TV** a l'è staa on primm tentativ de la Apple de integrà on computer in d'on televisor. El condivideva l'aspett esterior cont i Macintosh LC 500, de che l'era sostanzialment 'na riedizion. L'è sortii in del 1993.

L'ha venduu domà 10'000 element in la soa brev storia, e l'era no bon de vedè la TV in su 'na finestra del desktop.

## Caratteristich
*Processor Motorola 68030 a 16 MHz senza FPU
*RAM: 5 MB, espandibij a 8 MB
*Hard disk de 160 MB
*Connettor Apple Desktop Bus
*Porta seriala DIN-8
*Connettor DB-25 SCSI

## Vos correlaa
*Apple TV
*Apple Interactive Television Box
Wii U

El **Wii U** a l'è 'na console de la Nintendo sortida in del 2012. Evoluzion del Wii, n'è pienament compatibil. I sò concorrent a hinn staa la Xbox One e la PlayStation 4.

## Storia
El Wii U el nass per fà ona console che la sia no considerada tropp *casual* comè 'l Wii ma pussee seria, per esempi cont l'alta definizion e 'n multigiugador seri. A gh'era anca l'ideja de mett on schermo intern, ideja arenta ai VMU del Sega Dreamcast, ideja che l'è poeu deventada el GamePad.

El 7 de giugn 2011 a l'è nonziada al publich, e l'è stada venduda per la prima voeulta in Occident prima che in Orient. In l'april 2016 a l'è stada nonziada la fin de la produzion, deventada offiziala a genar 2017.

## Caratteristich
*CPU: PowerPC Espresso de 1.24 GHz
*RAM: 2 GB
*Drive ottich per Nintendo optical disc
*Memoria interna: 8-32 GB
*GPU: AMD Radeon Latte de 550 MHz

### Periférich

El principàl sistema de input a l'è el Wii U GamePad, on controller cont on schermo touch resistiv. El permètt anca de vess doperaa 'me normal telecomand per la TV.

A gh'è anca on controller pussee classich, el Wii U Pro Controller.

El resta compatibil cont el Wii Remote e tucc i àlter periférich 'me i Nunchuck e la Balance Board.

### Software

De default el GamePad el mostra 'na griglia di canaj e la television la piazza di Mii, ma la se pò modifegà a piesè 'sta configurazion.

El Wii U el supporta di servizzi de streaming 'me quell de Amazon e Netflix ma mìnga la lettura di DVD e Blu Ray, retegnuu ridondant per la Nintendo.

#### Nintendo Web Framework
El *Nintendo Web Framework* a l'è 'n Framework presentaa in del 2013 che 'l doperà WebKit, HTML5 e JavaScript per facilità el porting di gioeugh faa 'me web app in sul GamePad.

### Retrocompatibilità
Compagn del Wii cont el GameCube el Wii U a l'è pienament retrocompatibil cont el Wii a nivell hardware e 'l pò dònca doperà i sò gioeugh e i sò periférich: Addirittura el Wii Remote a l'è vuna di periférich pussee important del Wii U.

El sistema Wii el permètt de doperà el sportell SD de la console ma domà du di port USB del sistema.

A gh'è anca la Virtual Console, per crompà i gioeugh pussee iconich di piattaform classich di videogioeugh 'me el NES o el Commodore 64.

## Vos corelaa
*Wii
*Nintendo Switch